12. ΒΑΣΙΛΙΚΟΝ ΔΙΑΤΑΓΜΑ της 26 Σεπτ./7 Οκτ. 1955 Περί του κανονισμού της Φιλάθλου ιδιότητος. Έχοντες υπ' όψιν α)τας διατάξεις των άρθρ. 4 και 18 του Νόμ. 3148/55 «περί τροποποιήσεως και συμπληρώσεως της περί της Επιτροπής Ολυμπιακών αγώνων νομοθεσίας», β)την υπ' αριθ. 547/1955 γνωμάτευσιν του Συμβουλίου της Επικρατείας και γ)την υπ' αριθ. 507 ε.ε γνωμάτευσιν της Επιτροπής Ολυμπιακών Αγώνων, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν : Άρθρ.1.-Φίλαθλος θεωρείται πας όστις αγαπά την γυμναστικήν ή την αγωνιστικήν και όστις επιδιώκει την προαγωγήν τούτων υπό την ιδιότητα του διοικούντος τα γυμναστικά ή αγωνιστικά σωματεία, συνδέσμους, ενώσεις και ομοσπονδίας, του μέλους αυτών και του άρχοντος του κριτού, του διαιτητού, του ιατρού αγώνων και του αρχηγού ομάδος, είτε επιδίδεται εις σωμασκίαν ή ενεργώς ασκεί άθλημά τι υπό την ιδιότητα του ασκουμένου ή του αθλητού, είτε τυγχάνει απλούς φίλος των πάσης φύσεως γυμναστικών και αγωνιστικών εκδηλώσεων. Ο φίλαθλος εις πάσαν περίπτωσιν και υπό οιανδήποτε ιδιότητα δέον να κινήται εξ ειλικρινούς προς την άσκησιν ή την άθλησιν αγάπης και να μη αποβλέπη εις την δια της ασκήσεως ή της αθλήσεως ή και της καθ' οιονδήποτε τρόπον αναμίξεώς του εις τα αθλητικά πράγματα απόκτησιν υλικού τινος οφέλους ή βελτίωσιν της οικονομικής του θέσεως και να επιδεικνύη εν τη κοινωνία ανεπίληπτον από απόψεως ήθους και συμπεριφοράς διαγωγήν. Άρθρ.2.-Οι φίλαθλοι ειδικώτερον διακρίνονται ως προς τον τρόπον εκδηλώσεως του υπέρ της γυμναστικής και της αγωνιστικής ενδιαφέροντός των εις τας κάτωθι κατηγορίας : α)Εις τους διοικούντας τα πάσης φύσεως γυμναστικά και αγωνιστικά σωματεία, ενώσεις, συνδέσμους και ομοσπονδίας και τα μέλη αυτών. β)Εις τους άρχοντας, τους κριτάς, τους διαιτητάς και τους ιατρούς αγώνων και τους αρχηγούς γυμναστικών και αγωνιστικών ομάδων. γ)Εις τους ασκουμένους και τους αθλητάς όλων των αθλημάτων και δ)Εις τους απλούς φίλους των πάσης φύσεως γυμναστικών και αγωνιστικών εκδηλώσεων, τους μη ανήκοντας εις μίαν των ως άνω τριών κατηγοριών. Άρθρ.3.-Οι διοικούντες τα πάσης φύσεως γυμναστικά και αγωνιστικά σωματεία κλπ. τα μέλη αυτών και οι άρχοντες, οι κριταί, οι διαιτηταί, οι ιατροί αγώνων και οι αρχηγοί γυμναστικών και αγωνιστικών ομάδων εκτός των εν άρθρ. 1 του παρόντος μνημονευομένων  προϋποθέσεων  της   φιλάθλου     ιδιότητος (Αντί της σελ 641) Σελ. 641(α) Τεύχος 579 – Σελ. 133 99 Εξωσχολική Σωματική Αγωγή 32.Η.δ.12 δέον επί πλέον εν τη ενασκήσει των καθηκόντων των να μη έρχωνται δια πράξεων ή παραλείψεών των και καθ' οιονδήποτε τρόπον εις ουσιαστικήν αντίθεσιν προς τας αρχάς του φιλάθλου πνεύματος. Άρθρ.4.-Πάντες οι ασκούμενοι και οι αθληταί παντός αθλήματος εκτός των εν άρθρ. 1 του παρόντος μνημονευομένων προϋποθέσεων της φιλάθλου ιδιότητος δέον εις πάσαν αυτών γυμναστικήν ή αγωνιστικήν εκδήλωσιν να επιδεικνύωσι την προσήκουσαν τω αθλητή διαγωγήν, να τηρώσιν απαρεγκλίτως τους κειμένους κανονισμούς και απροφασίστως να εκτελώσι τας εντολάς των προϊσταμένων αθλητικών αρχών. Άρθρ.5.-1.Πας γυμναζόμενος ή αγωνιζόμενος δύναται: α)Νικών εις τι αγώνισμα να βραβεύηται δια των δι' αγώνας φιλάθλων καθιερωμένων βραβείων (διπλωμάτων και μεταλλίων) καθώς και να δέχηται ιδιαίτερόν τι έπαθλον (κύπελλον ή άλλο αντικείμενον τέχνης) αθλοθετηθέν τυχόν δια το εις ο ενίκησεν αγώνισμα. β)Να δεχθή όπως καταβληθώσι τα πραγματικά και ακριβή έξοδα ταξιδίου, διατροφής, διαμονής και κινήσεώς του εις πόλιν άλλην ή της μονίμου κατοικίας του, προς συμμετοχήν εις αγώνας. γ)Να δεχθή τας κανονικάς αποδοχάς του, ας ήθελε τυχόν προθυμοποιηθή να τω καταβάλη ο εργοδότης του δια το διάστημα αδείας, ην ήθελε λάβει προς συμμετοχήν εις αγώνας. δ)Να τύχη ιατρικής περιθάλψεως παρά του Σωματείου του δι' αποδεδειγμένην ασθένειαν ή ατύχημα. 2.Πας γυμναζόμενος ή αγωνιζόμενος δεν δύναται: α)Να μετέχη εις αγώνας εις ους τα βραβεία είναι χρηματικά ή άλλου υλικού οφέλους. β)Να διαγωνισθή εν επιγνώσει είτε εν ατομικώ είτε εν ομαδικώ αγώνι προς μη φίλαθλον ή ομού με τοιούτον ή έστω να διαβιβάση προς μη φίλαθλον πρόσκλησιν δι' αγώνα ή και να διαδηλώση πρόθεσιν όπως διαγωνισθή εναντίον τοιούτου άνευ ειδικής προς τούτο αδείας της οικείας ομοσπονδίας. Σελ 642(α) Τεύχος 579 – Σελ. 134 γ)Να διαγωνισθή επί ατομικώ υλικώ στοιχήματι ή να μετάσχη εις στοιχήματα τρίτων γενόμενα δι' αγώνα εις ον ο ίδιος λαμβάνει μέρος. δ)Να ζητήση αποζημίωσιν δια την απώλειαν χρόνου ή αποδοχών ην απώλειαν ήθελε συνεπαγάγει η συμμετοχή του εις αγώνας ή η προπόνησίς του. ε)Να προκαλεί την καθ' οιονδήποτε τρόπον αυτοδιαφήμισίν του, να δημοσιογραφή ή άλλως πως να εκδηλώνεται κατά τρόπον αντιβαίνοντα εις το αθλητικόν ήθος. ς)Να δεχθή χρηματικήν ή άλλην υλικήν αμοιβήν παρ' εμπορικού ή βιομηχανικού οίκου δια την χρησιμοποίησιν των αθλητικών οργάνων του καθώς και να επιτρέψη την χρησιμοποίησιν του ονόματος, ως μέσου διαφημίσεως ή συστάσεως των προϊόντων εμπορικού ή βιομηχανικού οίκου. ζ)Να δεχθή εφ' άπαξ ή περιοδικώς χρηματικήν ή άλλην υλικήν αμοιβήν, δια την παραμονήν του εις εν σωματείον ή την μετεγγραφήν του εις έτερον ως και το να συμμετάσχη εις τας εξ αγώνων εισπράξεις. η)Να πωλήση, ενεχυριάση ή δωρήση τα βραβεία ή έπαθλά του, τα οποία υποχρεούται να διαφυλάττη άθικτα. θ)Ν' ασκή, διδάσκη και προπονή επί χρηματική ή ετέρα άλλη υλική αμοιβή άλλους αθλητάς οιουδήποτε αγωνίσματος και  ι)Να δεχθή οιασδήποτε φύσεως επαγγελματικήν θέσιν εις αθλητικήν τινα οργάνωσιν. Άρθρ.6.-«Δια αποφάσεως του αρμοδίου επί του Αθλητισμού Υπουργού ή Υφυπουργού εκδιδομένης κατόπιν εισηγήσεως της ολομελείας της Ε.Ο.Α. θέλει καθορίζονται αι προϋποθέσεις υφ' ας τα νομικά ή φυσικά πρόσωπα θα χαρακτηρίζωνται ως φίλαθλα εντός των πλαισίων άτινα θα προδιαγράφωνται υπό των εκάστοτε κανόνων της Διεθνούς Ολυμπιακής Επιτροπής». Το άρθρ. 6 αντικατεστάθη ως άνω δια της παρ. 7 του άρθρ. 45 Νόμ. 75/1975 (κατωτ. αριθ. 43). 100 32.Η.δ.12 Εξωσχολική Σωματική Αγωγή 32.Η.δ.12 Εξωσχολική Σωματική Αγωγή Άρθρ.7.-Ο προσηλυτισμός αθλητών παντός αθλήματος διενεργούμενος αμέσως ή εμμέσως παρ' οιουδήποτε δια της προσφοράς οιασδήποτε φύσεως ωφελημάτων (χρημάτων, επαγγελματικής τινος θέσεως, συμμετοχής εις εμπορικήν επιχείρησιν κλπ.) αποτελεί πράξιν ασυμβίβαστον προς την ιδιότητα του φιλάθλου. Άρθρ.8.-Η άσκησις του επαγγέλματος του εμπόρου αθλητικών ειδών, του δημοσιογράφου, του αρχιτέκτονος γυμναστηρίων, του ιατρού αθλητών, του γυμναστού κλπ. ως και η καταβολή αποζημιώσεως συμφώνως προς τους Κανονισμούς των οικείων Αγωνιστικών Ομοσπονδιών εις κριτάς και διαιτητάς αγώνων, δεν είναι ασυμβίβαστος προς την ιδιότητα του Φιλάθλου, εφ' όσον κατά την ενάσκησιν των οικείων επαγγελμάτων δεν προκαλείται αντίθεσις προς τας δια του παρόντος καθοριζομένας αρχάς του Φιλάθλου Πνεύματος. Άρθρ.9.-Πάσα περίπτωσις αφορώσα την φίλαθλον Ιδιότητα και μη προβλεπομένη σαφώς εν τω παρόντι Κανονισμώ, κρίνεται κατά το πνεύμα των διατάξεων αυτού. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/ τος. 